61 
A Vicia ( Vicialens ) Legányana aránylag gyakrabban talál- 
ható a kereskedelemben forgalomban levő lencsében. Ha vetésre 
használjuk, érzékeny kárt szenvedünk, mert a lencsebükköny 
magja nem fő meg annyi idő alatt, mint a lencse, íze sem meg- 
felelő s így a lencsében gyomnak, illetve hamisításnak tekin- 
tendő. Bizonyos, hogy nem egy esetben tudatosan is hamisítta- 
tik vele a lencse, hiszen a vetésben a lencsebükköny nagyon 
feltűnő s így könnyen kigyomlálható. A magok között is meg 
lehet különböztetni a lencsét a lencsebükkönytől, kivált ha fel- 
vágjuk s a sziklevelek keresztmetszetének színét vizsgáljuk. 
A vetőmagvizsgáló-állomások a jövőben bizonyára figyelmet fog- 
nak erre fordítani. 
APRÓ KÖZLEMÉNYEK. — KLEINE MITTE1LUNGEN. 
Az Amarantus crispus újabb terjedése. Midőn az 1912. 
évben dr. Degen Á. úrral először gyűjtöttük hazánkban ezt az 
Amerikából behurcolt gyomot, már a következő 1913. év nyarán 
sikerült megtalálnom Vadászerdön Temesvár mellett. Itteni termő- 
helye akkor egy erdei útra szorítkozott ama erdei szikes mentén, 
mely a Lotus gracilis s más W. K. leírta sziki növények „locus 
c’assicus“-a. Ez az adatom, mely az A. crispus újabb teijedésével 
foglalkozók (Zsák, Polgár, Trautman) figyelmét elkerülte, az 
erdészeti kísérleti állomások 1914. évi nemzetközi kongresszusának 
kiadványaiban jelent meg, melyek későn s kevés példányban kerültek 
kiosztás alá. 
A világháború folyamán azonban módomban volt ennek a faj- 
nak Debreczentöl (v. ö. Rapaics, Polgár) s Nyíregyházától 
(Zsák) tovább keletre való terjedését megfigyelnem, amidőn meg- 
állapíthattam Nagykárolyban s Erdélyben Beszterczén való előfordu- 
lását is. Mindkét helyen gazos helyeken s vasúti rakodók mentén nő. 
Talán nem lesz érdektelen itt megemlíteni az A. albus - nak 
is egy távol keleti termőhelyét. Ukrainában Jekaterinoszlavban a 
kapásnövényeknek közönséges és tömeges gyomnövénye. Ősszel a 
letarolt tengerifoldeken sűrű zárt állományban láttam, mert az orosz 
kisgazda a gyomot nem hogy irtaná, hanem mint tüzelőszelt, való- 
sággal kíméli. 
(Berichtet iiber die weitere Verbreitung des Amarantus crispus 
in Ungarn und über das massenhafte Vorkommen des A. albus bei 
Jekaterinoslaw in dér Ukraine). 
Dr. Lengyel. 
